HMPRO ทุ่ม 136 ลบ.ปรับโฉม 2 สาขา หวังหนุนยอดขายกว่า 62 ลบ.ต่อเดือน
HMPRO ทุ่มกว่า 136 ลบ.ปรับโฉม 2 สาขา หวังหนุนยอดขายกว่า 62 ลบ./เดือน/สาขา
4 ธ.ค. 2558

นายณัฏฐ์ จริตชนะ  ผู้ช่วยกรรมการผู้จัดการ กลุ่มการตลาด บริษัท โฮม โปรดักส์ เซ็นเตอร์ จำกัด (มหาชน) หรือ HMPRO เปิดเผยว่า บริษัทใช้งบประมาณกว่า 136 ล้านบาท ปรับโฉม โฮมโปร อยุธยา และโฮมโปร รัตนาธิเบศร์ ด้วยรูปแบบดีไซน์ใหม่ทันสมัยมากขึ้น ตอบโจทย์ทุกไลฟ์สไตล์ ขยายพื้นที่ทุกความสุขให้มากขึ้น บนดีไซน์ที่ทันสมัยให้คุณสนุกกับการตกแต่งบ้านได้ทุกวัน
ทั้งนี้ ได้มีการปรับ Zoning จัดแนวทางเดินเข้า – ออก ปรับตำแหน่งกลุ่มสินค้าใหม่ ให้สะดวกในการจับจ่าย และเข้าถึงแผนกต่างๆ ในการเลือกซื้อสินค้า Grouping จัดสินค้าให้เป็นมาตรฐานเดียวกัน มีการจัดเรียงสินค้าทุกหมวดเป็นระบบ สะดวกต่อการเลือกซื้อมากขึ้น Decoration การตกแต่ง และบรรยากาศ มีความทันสมัย เปิดโล่ง ปรับโทนสีให้ดูสบายตา และมีการขยายพื้นที่จอดรถให้มากขึ้น สะดวกสบายกับการจับจ่ายใช้สอย
พร้อมกันนี้ได้จัดโปรโมชั่นลดสูงสุด 70% พร้อมขยายพื้นที่ความสุข ปรับกลุ่มสินค้า ขยายพื้นที่จอดรถ ร่วมฉลองสาขาใหม่ โดยคาดว่าจะผลักดันยอดขายกว่า 62 ล้านบาท/เดือน/สาขา